Unió Esportiva Costa Brava

A **Unió Esportiva Costa Brava**, anteriormente coñecida como **Unió Esportiva Llagostera-Costa Brava**, é un club de fútbol español de Llagostera, na provincia de Xirona. Foi fundado en 1947 como **Unión Deportiva Llagostera**, e actualmente xoga na Primeira División RFEF.

## Historia 
Co nome orixinal de *Unión Deportiva Llagostera*, o club foi fundado en novembro de 1947 polo entón alcalde da localidade, Leandre Calm, quen foi tamén o seu primeiro presidente.

A UE Llagostera pasou o seu primeiro século de vida nas categorías rexionais do fútbol catalán. A súa historia cambiou coa chegada ao banco de Oriol Alsina. O club, que a tempada 2004/05 militaba en Segunda Territorial, logrou catro ascensos en cinco anos, debutando en Terceira División en 2009. En xullo de 2008 Isabel Tarragó, esposa do técnico, Oriol Alsina, accedeu á presidencia do club en substitución de Josep Valentí.

A tempada 2010/11 logra o maior éxito da súa historia ata o momento, ao proclamarse campión de Terceira División na súa segunda campaña na categoría. No play-off de campións gaña ao CCD Cerceda por 2-0 na ida e 0-1 na volta en Galicia e ascende por primeira vez na súa historia a Segunda División B.

Na tempada 2011/12, a primeira na categoría de bronce, acaba a liga en quinta posición a un punto do play-off de ascenso a Segunda. Ademais, nesa tempada debuta na Copa do Rei, caendo eliminado na terceira rolda.

Na tempada 2012/13 acaba a liga en 10ª posición e chega ata os dezaseisavos de final na Copa do Rei, caendo eliminado polo Valencia CF (0-2 no Municipal de Llagostera, 3-1 en Mestalla).

Na tempada 2013/14 logra o maior éxito da súa historia ao proclamarse campión do grupo III da Segunda División B. No play-off de campións é eliminado polo Racing de Santander cun gol no último minuto do partido de volta en El Sardinero, logo do 0-0 en Llagostera, e non consegue ascender de forma directa. Na segunda rolda do play-off elimina o Real Avilés cun global de 2-3 (2-0 no Estadio Román Suárez Puerta e 3-0 no Municipal) e na terceira xogarase o ascenso contra o Nàstic de Tarragona.

En agosto de 2021 o club anunciou o cambio do seu nome a Unió Esportiva Costa Brava.

## Uniforme 
* **Uniforme titular**: Camiseta, pantalón e medias brancas. 
* **Uniforme do 50 aniversario**: Camiseta negra cunha franxa branca, pantalón negro e medias negras. 
    
## Estadio 
A UE Llagostera xoga como local no Camp Municipal d'Esports de Llagostera, situado na Avinguda de l'Esport. O recinto foi inaugurado o 3 de febreiro de 1948. Os sucesivos ascensos da UE Llagostera nos anos 2000 obrigaron a remodelar o degradado estadio, polo que o club viuse obrigado a xogar, temporalmente, na veciña localidade de Santa Cristina d'Aro. As obras realizáronse durante a tempada 2008/09 e culminaron coa instalación de céspede artificial.

En 2014 presentouse a imposibilidade de cumprir os requisitos da Liga de Fútbol Profesional para xogar en Segunda división e o Llagostera tivo que buscar outro estadio para xogar. Despois de que as negociacións para xogar no Estadi Municipal de Montilivi non prosperaran, finalmente o primeiro equipo do Llagostera optou por xogar no Nou Estadi de Palamós.

## Datos do club 
* **Tempadas en 1ª**: 0
* **Tempadas en 2ª**: 1 (Incluída a 2014/15)
* **Tempadas en 2ªB**: 3
* **Tempadas en 3ª**: 2
* **Mellor posto na liga**: 1º (Segunda División B Española tempada 13-14)
* **Fases de ascenso a Segunda**: 1
* **Fases de ascenso a Segunda B**: 1 (1 ascenso)
### Historial por tempadas 
## Palmarés 
* **Terceira División Española (1)**: 2010-11

## Notas 
## Véxase tamén 
### Ligazóns externas 
* Sitio web oficial 
* Web da UE Llagostera en Futbolme.com